CELEX: 62017CN0430
Language: et
Date: 2017-07-17 00:00:00
Title: Kohtuasi C-430/17: Eelotsusetaotlus, mille on esitanud Bundesgerichtshof (Saksamaa) 17. juulil 2017 – Walbusch Walter Busch GmbH & Co. KG versus Zentrale zur Bekämpfung unlauteren Wettbewerbs Frankfurt am Main eV

16.10.2017   
            
            
               ET
            
            
               Euroopa Liidu Teataja
            
            
               C 347/9
            
         Eelotsusetaotlus, mille on esitanud Bundesgerichtshof (Saksamaa) 17. juulil 2017 – Walbusch Walter Busch GmbH & Co. KG versus Zentrale zur Bekämpfung unlauteren Wettbewerbs Frankfurt am Main eV
   (Kohtuasi C-430/17)
   (2017/C 347/09)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kkassatsioonkaebuse esitaja: Walbusch Walter Busch GmbH & Co. KG
   
      Vastustaja kassatsioonimenetluses: Zentrale zur Bekämpfung unlauteren Wettbewerbs Frankfurt am Main eV
   
      Eelotsuse küsimused
   
   
               1.
            
            
               Kas direktiivi 2011/83/EL (1) artikli 8 lõike 4 kohaldamisel omab seoses küsimusega, kas kaugsidevahend (käesoleval juhul: reklaamprospekt koos tellimispostkaardiga) esitab piiranguid teabe esitamise ruumile või ajale, tähtsust see,
               
                           a)
                        
                        
                           kas kaugsidevahend esitab teabe esitamise ruumile või ajale oma laadi tõttu (abstraktseid) piiranguid,
                           või see,
                        
                     
                           b)
                        
                        
                           kas kaugsidevahendi kujundus, mille kaupleja on valinud, esitab teabe esitamise ruumile või ajale (konkreetseid) piiranguid?
                        
                     
         
               2.
            
            
               Kas direktiivi 2011/83/EL artikli 8 lõikega 4 ja artikli 6 lõike 1 punktiga h on kooskõlas, kui teabe esitamisel taganemisõiguse kohta piirdutakse olukorras, kus esinevad piirangud teabe esitamise ruumile või ajale direktiivi 2011/83/EL artikli 8 lõike 4 tähenduses, teabe esitamisega taganemisõiguse olemasolu kohta?
            
         
               3.
            
            
               Kas vastavalt direktiivi 2011/83/EL artikli 8 lõikele 4 ja artikli 6 lõike 1 punktile h on enne sidevahendi abil lepingu sõlmimist ka olukorras, kus esinevad piirangud teabe esitamise ruumile või ajale, alati tingimata nõutav lisada kaugsidevahendile direktiivi 2011/83/EL I lisa B osas esitatud taganemisteate näidisvorm?
            
         
      (1)  Euroopa Parlamendi ja nõukogu 25. oktoobri 2011. aasta direktiiv 2011/83/EL tarbija õiguste kohta, millega muudetakse nõukogu direktiivi 93/13/EMÜ ning Euroopa Parlamendi ja nõukogu direktiivi 1999/44/EÜ ja millega tunnistatakse kehtetuks nõukogu direktiiv 85/577/EMÜ ning Euroopa Parlamendi ja nõukogu direktiiv 97/7/EÜ (ELT L 304, lk 64).